พฐ.ตรวจฟอร์จูนเนอร์ ตร. ภาค 8 พบมีซ่อมแก้ไขไม่เหมือนวันเกิดเหตุบางจุด
สพฐ.8 ลงตรวจสอบรถฟอร์จูนเนอร์ของ 3 ตร.ภาค 8 ที่ขับมาในขณะบุกจับพ่อค้าหอยแครง พบมีการซ่อมใหม่บางจุด ขณะที่ ผู้การสุราษฎร์ เผย เจ้าของรถเป็นญาติกับ 1 ใน 3 ตร.ส่วนปืนที่ใช้เป็นปืนสั้นที่ติดชุดแต่งเมื่อสายวันที่ 26 พ.ค.63 ที่ สภ.กาญจนดิษฐ์ พล.ต.ต.ฐากูร เนตรพุกกณะผบก.ภ.จว.สุราษฎร์ธานี ได้เรียกประชุมคณะทำงานและส่วนที่เกี่ยวข้อง เกี่ยวกับการสอบสวนคดี 3 นายตำรวจจับพ่อค้าลูกหอยแครงและเรียกรับเงินนั้น ซึ่งการสอบสวนมีความคืบหน้าใกล้แล้วเสร็จเตรียมส่งสำนวนให้กับสำนักงาน ป.ป.ช.ประจำจังหวัดสุราษฎร์ธานี โดยได้มีการสอบปากคำผู้เสียหายแล้วและพยานที่เกี่ยวข้องรวม 8 ปาก แต่ทางผู้บัญชาการตำรวจภูธรภาค 8 ได้กำชับให้สอบในเชิงลึกเพิ่มเติมในบางประเด็นเพื่อคลายข้อสงสัยให้กับประชาชน และเพื่อความเป็นธรรมกับทุกฝ่าย ที่ถูกพาดพิง ในเรื่องรถที่ว่าเป็นของกำนันในพื้นที่อำเภอเมือง หรืออาวุธที่ใช้ซึ่งดูเหมือนเป็นอาวุธปืนสงครามนั้นพลตำรวจตรีฐากูร กล่าวว่า วานนี้ (25 พ.ค.) ผู้บัญชาการตำรวจภูธรภาค 8 ได้เรียกประชุม เพื่อกำชับให้การสอบสวนมีความละเอียดยิ่งขึ้น โดยให้กองพิสูจน์หลักฐานตรวจยืนยันรถยนต์ฟอร์จูนเนอร์ที่ใช้ในวันเกิดเหตุใหม่อย่างละเอียดอีกครั้ง โดยจะดูทุกรอยตำหนิ และอุปกรณ์ที่เปลี่ยนใหม่ว่า ตรงกับรถคันที่เกิดเหตุจริงตามเบาะแสที่ได้รับแจ้งไว้ ถึงแม้ว่าการสืบสวนก่อนหน้านี้ทราบเบื้องต้นแล้วว่า รถยนต์ที่ใช้เป็นของญาตินายตำรวจที่อยู่ในที่เกิดเหตุ รวมถึงอาวุธปืนก็เป็นปืนอนุญาตถูกต้องตามกฎหมาย โดยเป็นปืนสั้นที่มีการซื้อชุดประกอบมาตกแต่งให้สวยงามกว่าเดิม โดยชุดประกอบดังกล่าวก็หาซื้อได้จากร้านปืนโดยทั่วไปต่อมาเมื่อเวลา 14.30 น. พ.ต.อ.สมภพ พุฒศรี รอง ผบก.สพฐ.8 พร้อมเจ้าหน้าที่ ได้ตรวจรถคันดังกล่าวอย่างละเอียดอีกครั้งโดยได้ดูรอยตำหนิรอบตัวรถทั้งรอยใหม่และเก่า พร้อมทั้งดูร่องรอยการเปลี่ยนกระจกหลังที่แตกในวันเกิดเหตุรวมถึงตรวจสอบล้อรถ พบมีการเปลี่ยนยางเส้นใหม่แทนยางเส้นเก่าที่ตะปูแทงจนรั่ว โดยทางเจ้าหน้าที่ได้เร่งตรวจ เพื่อจะนำผลการตรวจส่งพนักงานสอบสวนต่อไป.
สพฐ.8 ลงตรวจสอบรถฟอร์จูนเนอร์ของ 3 ตร.ภาค 8 ที่ขับมาขณะบุกจับพ่อค้าหอยแครงพบมีการซ่อมใหม่บางจุด ขณะที่ ผู้การสุราษฎร์ เผย เจ้าของรถเป็นญาติกับ 1 ใน 3 ตร.ส่วนปืนที่ใช้เป็นปืนสั้นที่ติดชุดแต่ง
3ตำรวจ,ตำรวจจับพ่อค้าหอย,ตำรวจภูธรภาค 8,ตรวจรถฟอร์จูนเนอร์,สพฐ.8,สุราษฎร์ธานี,ฐากูร เนตรพุกกณะ,ข่าวทั่วไป